इसलिए राहुल ने कांग्रेस-संगठन को मज़बूत बनाने के इरादे से प्रयोग शुरू किए। एक जोखि़म उठाया। उनके मार्गदर्शन के लिए लिखा-लिखाया पाठ्यक्रम नहीं था। कोई प्रशिक्षण अकादमी नहीं थी। सिर्फ़ कांग्रेसी इतिहास के बुनियादी उसूलों की विरासत थी; खुद के ही नहीं, पूरी कांग्रेस के पूर्वजों की उतार-चढ़ाव भरी ज़िदगियों का सुना-पढ़ा अनुभव था; और, खुद की नेकनीयती, जज़्बा और प्रयोगधर्मिता थी। राहुल को गिरते-उठते खुद चलना सीखना था। ऐसे में उनके नसीब में सफलता-असफलता की मिश्रित झोली होना स्वाभाविक था।